قیبریس‌دا، روملار طرفین‌دن ۱۹۷۴.جو ایلده اؤلدورولن ایتکین ۴ شهید اوچون جنازه تؤرنی دوزنلندی.
روملار طرفین‌دن قتله یئتیریلن ایتکین شهیدلر درویش صادق، حوا سافیق اؤزقویوجو، فاطما ممد تاووقچو و خلیل حسین قارابارداقا عاید جنازه‌لر، ایتکین شخصلر کمیته‌سینین آپاردیغی آراش‌دیرمالار نتیجه‌سینده عائله‌لرین‌دن آلینان دی‌ان‌ای نومونه‌لری سایه‌سین‌ده معینلشدیریلدی.
شهیدلرین جنازه‌سی، مرادآغا مسجیدین‌ده قیلینان جنازه نامازینین آردین‌دان تشکیل اولونان حربی مراسیمله دفن ائدیلدی.
مراسیمه قوزئی قیبریس تورک جمهوریتی پرزیدنتی مصطفی آکینجی، قیبریس تورک باریش گوج‌لری قوموتانی ژنرال ییلماز ایلدیریم، تهلوکه‌سیزلیک گوج‌لری قوموتانی ژنرال توفیق آلگان و وطنداشلار قاتیلدی.
مراسیم زامانی بعضی شهید یاخینلاری دویغولو آنلار یاشایاراق گؤز یاشلارینا حاکم اولا بیلمه‌دی.
تدبیرده دانیشان مرادآغا، صانداللار و آتلیلار شهیدلرینی یاشاتماق درنگی باشقانی احمد آشیر، قیبریس باریش حرکاتینین باشلادیغی ۲۰ جولای ۱۹۷۴ سحرین‌ده روم اوردوسونون سؤزوگئدن اوچ کندین کیشیلرینی ییغیب اسیر دوشرگه‌لرینه آپاردیغینی، ساوونما‌سیز قادین و اوشاقلارین دا هر نؤوع ساتاشمایا معروض قالدیغینی سؤیله‌دی.
روم و یونانلیلارین ۱۴ آگوست سحری اوشاق و قادینلاری وحشیجه‌سینه قتله یئتیره‌رک توپلو اولاراق باسدیردیغینی دیله گتیره‌ن آشیر، روم و یونان عسگرلرینین قتل‌عام ائد‌رک ساواش سوچو ایشلدیگینی ایفاده ائتدی.
